Яе прозвішча магло б стаць назвай для адзінкі вымярэння моладзевай сацыяльнай актыўнасці ў сучасным беларускім грамадазнаўстве. 1 ньютан, 1 ампер, 1 кюры, 1 хома. Буйной адзінкі — такой, як тона. Цяпер, у часы, калі трыццацігадовыя пакідаюць акадэмічную кар’еру не праз нізкія выкладчыцкія заробкі і не праз кандовасць айчыннай сістэмы адукацыі, а найперш праз пустыя, абыякавыя да навукі і творчасці вочы дваццацігадовых, што сядзяць перад імі, — так і хочацца скамандаваць: Янкі, go Хома. Час рабіцца актыўнымі. Але хто ж нас паслухае?